stanford-oval/wikipedia huggingface dataset:
תור: העולם האפל

| --- | --- |
כרזת הסרט בישראל
כרזת הסרט בישראל
 מבוסס על:  תור (קומיקס)
 בימוי:  אלן טיילור
 הופק בידי:  קווין פייגי
 תסריט:  כריסטופר יוסט, כריסטופר מרקוס וסטיבן מק'פילי
 עריכה:  דן לבנטל ואייט סמית
 שחקנים ראשיים:  כריס המסוורת' נטלי פורטמן טום הידלסטון כריסטופר אקלסטון
 מוזיקה:  בריאן טיילר
 צילום:  קרמר מורגנטאו
 מדינה:  ארצות הברית ארצות הברית
 חברת הפקה:  אולפני מארוול
 חברה מפיצה:  סרטי אולפני וולט דיסני
 שיטת הפצה:  וידאו על פי דרישה 
 הקרנת בכורה:  ארצות הברית 8 בנובמבר 2013 ישראל 31 באוקטובר 2013
 משך הקרנה:  112 דקות
 שפת הסרט:  אנגלית
 סוגה:  סרט פעולה, סרט גיבורי-על, סרט מדע בדיוני, סרט פנטזיה, סרט הרפתקאות 
 מקום התרחשות:  לונדון, אסגארד 
 תקציב:  $170,000,000
 הכנסות:  $644,783,140
 הכנסות באתר מוג'ו:   thor2
 סרט קודם:  כרונולוגית (MCU): "איירון מן 3" כרונולוגית מבחינה עלילתית: "תור"
 סרט הבא:  כרונולוגית (MCU): "קפטן אמריקה: חייל החורף" כרונולוגית מבחינה עלילתית: "תור: ראגנארוק"
 אתר רשמי
 דף הסרט ב־IMDb
 
תור: העולם האפל (באנגלית: Thor: The Dark World) הוא סרט גיבורי-על אמריקאי בלייב אקשן מ-2013, ובהפקה מבית אולפני מארוול. הסרט בוים על ידי אלן טיילור, ונכתב על ידי כריסטופר יוסט וכריסטופר מרקוס וסטיבן מק'פילי. הסרט מהווה המשך ל"תור" מ-2011, והוא חלק מהיקום הקולנועי של מארוול, כשהוא מבין הפותחים את השלב השני בו.
הסרט ממשיך את מעלליו של האל תור לאחר אירועי פלישת החייזרים של אחיו לוקי לניו יורק בסרט "הנוקמים", כשהשניים חוזרים לממלכתם אסגארד - לוקי נאלץ להתמודד עם אשר עשה ונשפט על פשעיו, ותור רק מחפש דרך לחזור לכדור הארץ. שם בינתיים, אהובתו ג'יין פוסטר מתוסכלת מעזיבתו, ומתחילה לצאת לדייטים, עד אשר שגרת חייה נקטעת בשל סדרת אירועים מוזרים הגורמת לביטול חוקי הפיזיקה ונקראת "ההתכנסות". דרכיהם של תור ופוסטר מצטלבים לכדי מסע אחד בו הם מתמודדים עם שליט האלפים האפלים מלקית' הארור, בלית ברירה גם יחד עם לוקי.
"תור: העולם האפל" זכה להצלחה רבה, וגרף בקופות ברחבי העולם הכנסות של $644,783,140, אותו הן דירגו כסרט העשירי בגודל הכנסותיו לשנת 2013 וכן גם כסרט החמישה-עשר בגודל הכנסותיו בזיכיון היקום הקולנועי של מארוול. למרות הצלחה מסחרית זו, הביקורות לסרט היו פושרות, וכך לדוגמה באתרי הסקירה "Rotten Tomatoes" ו-"Metacritic" הוא זכה לציונים של 66% ו-54%, בהתאמה.
שחקנים ודמויות

כריס המסוורת' - תור, יורש העצר של אסגארד, המבוסס על אל מהמיתולוגיה הנורדית בעל שם זהה.
נטלי פורטמן - ג'יין פוסטר, אסטרופיזיקאית ומושא אהבתו של תור. בסצנת הנשיקה שלאחר הכתוביות, הייתה זו אלזה פאטאקי, רעייתו של המסוורת', אשר גילמה את דמותה של פוסטר.
טום הידלסטון - לוקי, אחיו למחצה של תור המשמש גם כאויבו, המבוסס על אל מהמיתולוגיה הנורדית בעל שם זהה.
כריסטופר אקלסטון - מלקית' הארור, שליט האלפים האפלים הרוצה בכבישת תשעת המלכות. במקור, כלל הסרט סצנות מורחבות אודות הדמות, אך הן נחתכו.
אדוואלה אקינואויה-אגבאג'ה - אלגרים, אלף אפל ויד ימינו של מלקית'. עבור כל צילום של הדמות, נדרשו שלוש שעות איפור.
אנתוני הופקינס - אודין, מלך אסגארד ואביהם של תור ולוקי, המבוסס על אל מהמיתולוגיה הנורדית בעל שם זהה.
קאט דנינגס - דארסי לואיס, סטודנטית למדע המדינה והמתמחה של ג'יין פוסטר באסטרופיזיקה.
סטלאן סקושגורד - אריק סלוויג, המורה של ג'יין פוסטר ועמיתה.
אידריס אלבה - היימדל: הצופה בכל תשע המלכות, המבוסס על אל מהמיתולוגיה הנורדית בעל שם זהה.
ריי סטיבנסון, זאקרי לוי וטדאנובו אסאנו - וולסטאג, פאנדרל והוגאן, חברי ילדות של תור, וקבוצת "הלוחמים שלושה".
ג'יימי אלכסנדר - סיף, חברת ילדות של תור ויריבתה הרומנטית של ג'יין פוסטר, המבוססת על אלה מהמיתולוגיה הנורדית בעלת שם זהה.
יוצר דמות הקומיקס סטן לי הופיע בהופעת אורח, כמטופל במוסד לחולי נפש. בסצנה שבין הכתוביות, הופיעו בהופעת אורח גם בניסיו דל טורו ואופליה לוביבונד בתפקיד האספן ועוזרתו קארינה, בהתאמה. סצנה זו מהווה חלק סיפורי מסרט אחר בשלב השני של היקום הקולנועי של מארוול, "שומרי הגלקסיה" שיצא ב-2014, והיא בוימה על ידי ג'יימס גאן. כריס אוונס מופיע בהופעת אורח קצרה בתפקיד סטיב רוג’רס, כאשר לוקי מתחזה אליו על מנת ללעוג לתור.
הפקה

לאחר הפצתו המוצלחת יחסית של "תור" במאי 2011, אולפני מארוול הכריזו על צאתו של המשך ב-26 ביולי 2013. מאוחר יותר, יציאת הסרט נדחתה ל-15 בנובמבר, ולאחר מכן היא הוקדמה ל-8 בנובמבר. כחלק מכנס "קומיק-קון" שנערך ביולי 2012, הוכרז כי שמו של הסרט יהיה "העולם האפל". לתפקיד הבימוי נשכרה תחילה פטי ג'נקינס, אך עוד טרם החלה ההפקה היא פרשה בשל "הבדלים יצירתיים". במקומה, נשכר לתפקיד אלן טיילור.
כריס המסוורת', טום הידלסטון ונטלי פורטמן אושרו לחזור לתפקידיהם הראשיים כתור, לוקי וג'יין פוסטר, בהתאמה. גם שחקני המשנה אושרו לחזור לתפקידיהם - אנטוני הופקינס כאודין, אידריס אלבה כהיימדל, ג'יימי אלכסנדר כסיף, ריי סטיבנסון כוולסטאג, טדאנובו אסאנו כהוגאן, סטלאן סקושגורד כאריק סלביג וקאט דנינגס כדארסי לואיס. ג'וש דאלאס שגילם את פאנדרל בסרט הקודם הביע רצון לחזור לתפקיד גם בסרט זה, אך הדבר אינו קרה בשל מחויבותו הקודמת בסדרת הטלוויזיה "עד עצם היום הזה". במקומו, לתפקיד לוהק זאקרי לוי. בנוסף, לתפקיד האנטגוניסט הראשי מלקית' הארור לוהק כריסטופר אקלסטון, ולתפקיד סגנו ויד ימינו אלגרים לוהק אדוואלה אקינואויה-אגבאג'ה.
שלב הצילומים החל ב-10 בספטמבר 2012 באנגליה, ותם ב-14 בדצמבר. צילומי השלמה נעשו ביולי 2013.
הפצה ושיווק

הצגת הבכורה של הסרט התקיימה ב-22 באוקטובר 2013 בלונדון. בארצות הברית החלו הקרנות הסרט ב-8 בנובמבר, ובישראל שבוע קודם לכן, ב-31 באוקטובר. המדיה הביתית של הסרט, DVD ו-Blu-ray, יצאה ב-4 בפברואר 2014, והיא כללה בה סצנות מחוקות וגנוזות ופרשנות אודיו של צוות השחקנים והבמאי, וכן גם סרט קצר המהווה מעין אפילוג ל"איירון מן 3", "All Hail the King". כמו גם, בדצמבר 2015 הסרט נכלל במארז DVD מיוחד של כל סרטי השלב השני ביקום הקולנועי של מארוול.
עבור קידום הסרט, במרץ 2013 יצאה לאור חוברת קומיקס שהייתה למעין הקדמה לסרט, והיא נכתבה על ידי קרייג קייל וכריסטופר יוסט ואוירה בידי סקוט איטון. חברת משחקי הווידאו "Gameloft" הודיעה ביולי על הפצתו של משחק למכשירי סמארטפון שיעקוב אחר עלילות הסרט, "Thor the Dark World: The Official Game". עוד ביולי, טום הידלסטון הגיח להופעה קצרה בכנס "קומיק-קון" בתלבושת דמותו של לוקי, שם הוא שיחק מונולוג קצר עבור הקהל ולאחר מכן הקרין להם טריילר מיוחד לסרט. באוגוסט, קווין פייגי הוביל פאנל קצר יחד עם נטלי פורטמן, אנטוני הופקינס וכן גם הידלסטון בכנס D23, ושם הם שוחחו מעט על ההפקה וכן הציגו לנוכחים טריילר מיוחד.
פסקול

| --- | --- |

 פסקול מאת בריאן טיילר
 יצא לאור:  28 באוקטובר 2013 (עותק דיגיטלי) 12 בנובמבר 2013 (עותק פיזי)
 סוגה:  סרט פעולה, סרט גיבורי-על, סרט מדע בדיוני, סרט פנטזיה, סרט הרפתקאות 
 אורך:  1:17:11
 חברת תקליטים:  Marvel Music Hollywood Records
 הפקה:  קווין פייגי 
 
פטריק דויל, שהלחין את פסקול "תור", הביע רצון להלחין גם את פסקול סרט זה. עם זאת, לתפקיד נשכר קרטר בורוול, אך הוא עזב במהרה בשל "הבדלים יצירתיים". במקומו, לתפקיד נשכר בריאן טיילר. הפסקול יצא לאור ב-28 באוקטובר 2013 בעותק דיגיטלי, וב-12 בנובמבר בעותק פיזי.
| Thor: The Dark World> מס' | Thor: The Dark World> שם | Thor: The Dark World> משך | Thor: The Dark World>  | Thor: The Dark World>  | Thor: The Dark World>  | Thor: The Dark World>  | Thor: The Dark World>  | Thor: The Dark World>  | Thor: The Dark World>  |
| --- | --- | --- | --- | --- | --- | --- | --- | --- | --- |
| 1. | Thor: The Dark World  | 2:10 |  |  |  |  |  |  |  |
| 2. | Lokasenna  | 2:31 |  |  |  |  |  |  |  |
| 3. | Asgard  | 1:55 |  |  |  |  |  |  |  |
| 4. | Battle of Vanaheim  | 1:39 |  |  |  |  |  |  |  |
| 5. | Origins  | 3:49 |  |  |  |  |  |  |  |
| 6. | The Trial of Loki  | 2:38 |  |  |  |  |  |  |  |
| 7. | Into Eternity  | 3:40 |  |  |  |  |  |  |  |
| 8. | Escaping the Realm  | 3:53 |  |  |  |  |  |  |  |
| 9. | A Universe from Nothing  | 2:20 |  |  |  |  |  |  |  |
| 10. | Untouchable  | 4:08 |  |  |  |  |  |  |  |
| 11. | Thor, Son of Odin  | 1:51 |  |  |  |  |  |  |  |
| 12. | Shadows of Loki  | 2:25 |  |  |  |  |  |  |  |
| 13. | Sword and Council  | 3:46 |  |  |  |  |  |  |  |
| 14. | Invasion of Asgard  | 2:59 |  |  |  |  |  |  |  |
| 15. | Betrayal  | 4:02 |  |  |  |  |  |  |  |
| 16. | Journey to Asgard  | 2:17 |  |  |  |  |  |  |  |
| 17. | Uprising  | 2:35 |  |  |  |  |  |  |  |
| 18. | Vortex  | 2:20 |  |  |  |  |  |  |  |
| 19. | An Unlikely Allianc  | 3:47 |  |  |  |  |  |  |  |
| 20. | Convergence  | 3:42 |  |  |  |  |  |  |  |
| 21. | Beginning of the End  | 5:20 |  |  |  |  |  |  |  |
| 22. | Deliverance  | 2:21 |  |  |  |  |  |  |  |
| 23. | Battle Between Worlds  | 3:29 |  |  |  |  |  |  |  |
| 24. | As the Hammer Falls  | 2:40 |  |  |  |  |  |  |  |
| 25. | Legacy  | 4:08 |  |  |  |  |  |  |  |
| 26. | Marvel Studious Fanfare  | 0:29 |  |  |  |  |  |  |  |
| משך כולל: | משך כולל: | 1:17:11 |  |  |  |  |  |  |  |
המשך

בינואר 2014, אולפני מארוול הכריזו על צאתו של סרט המשך ב-3 בנובמבר 2017, אשר יענה לשם "תור: ראגנארוק" (Thor: Ragnarok). למלאכת הבימוי נשכר טאיקה וואטיטי ולמלאכת הכתיבה נשכרו קרייג קייל וכריסטופר יוסט. כמו גם, בתפקיד המפיק צפוי לשמש קווין פייגי. צילומי הסרט צפויים להתחיל ביוני 2016 באוסטרליה.
כריס המסוורת' וטום הידלסטון יחזרו לגלם את דמויותיהם של תור ולוקי, ומארק רופאלו צפוי להופיע בתפקיד ראשי כברוס באנר/הענק הירוק, וזאת לאחר שגילם את הדמות בסרטים "הנוקמים" ו"הנוקמים: עידן אולטרון". במאי 2016, אולפני מארוול הכריזו על צוות השחקנים. השחקנים קייט בלאנשט, ג'ף גולדבלום, קארל אורבן וטסה תומפסון לוהקו לתפקידי הלה, גראנדמאסטר, מוציא להורג ו-ולקיריה, בהתאמה. בנוסף לכך, נודע כי השחקנים אנתוני הופקינס ואידריס אלבה עתידים לשוב לגלם את דמויותיהם של אודין והיימדל, בהתאמה, בסרט.
צ'רטנובו (כדורגל)

סמל קודם
מסמלי הקבוצה
צ'רטנובו (ברוסית: Футбольный Клуб Черта́ново) הוא שמה של קבוצת כדורגל משכונה באותו שם בעיר מוסקבה. נוסדה בשנת 1993.
היסטוריה

הקבוצה הוקמה לראשונה בשנת 1993 ובעונה הראשונה שיחקה תחת השם "SUO". בשנים 1994–1997 התמודדה בליגה הרוסית השלישית עד שפורקה ב-1997.
בעונת 2014/2015 הקבוצה הוקמה מחדש בחסות מרכז הספורט "צ'רטנובו" והתמודדה מאז הקמתה בליגת הכדורגל המקצוענית של רוסיה. בעונת 2017/2018 החלה לארח את משחקיה בארנה צ'רטנובו, בשכונת צ'רטנובו במוסקבה (קודם הקבוצה אירחה את משחקיה במגרש פלנטה בפודולסק ובמגרשים קטנים יותר במוסקבה).
עד 2017, ההישג הטוב ביותר באליפות רוסיה היה מקום 6 באזור "המרכז" של הליגה השנייה (PFL) בעונת 2017.
בעונת 2017/2018, הקבוצה נשרה משלב 32 האחרונות של הגביע הרוסי בכדורגל, במה שמהווה להישג השיא של הקבוצה עד אז. באותה עונה זכתה באליפות המרכז של ליגת הכדורגל המקצוענית של רוסיה ובכך הבטיחה את העפלתה לליגה הלאומית, לראשונה בתולדותיה. לקראת עונת 2018/2019 הקבוצה הודיעה כי תארח את משחקיה באצטדיון ספרטק על שם פיודור צ'רנקוב, בעל תכולה של 2,700 מושבים.
בעונת 2019/2020, הקבוצה העפילה לשלב 16 האחרונות של הגביע הרוסי בכדורגל. אך הקבוצה התקשתה מאוד בליגה הלאומית בעונת 2020/2021, היא התמקמה בתחתית הטבלה ובתום העונה ירדה לליגה המקצוענית.
אצטדיון הקבוצה

במשך שנים שימש צ'רטנובו ארנה כמגרש הבית אך הוא מכיל 500 מושבים בלבד ולאחר שהקבוצה העפילה לליגת הכדורגל הלאומית של רוסיה היא מארחת לעיתים גם באצטדיון אוונגרד בעיר דומודדובו המכיל 5,500 מושבים ובאצטדיון ספרטק על שם פיודור צ'רנקוב המכיל 2,700 מושבים.
תארים

אליפות המרכז של הליגה השנייה: 2018
קטרגל

למועדון הייתה קבוצת קטרגל בשנות התשעים. הישג השיא שלה הוא מקום 8 באליפות רוסיה בקטרגל בעונת 1993/1994.
הערות שוליים

↑  האצטדיון באתר הקבוצה
↑  https://www.pfl-russia.com/competitions/season-2016-2017/center/tour-table.php
| הליגה הרוסית השנייה בכדורגל • קבוצות הכדורגל בעונת 2024 |
| --- | --- | --- |
| בית A | בית A |  |
| בית זהב | אוונגרד קורסק • לנינגראדץ • וולגר אסטרחן • ולס מוסקבה • וולגה אוליאנובסק • ספרטק קוסטרומה • קובאן • קלוגה • צ'ליאבינסק • טקסטילשצ'יק איוואנובו |  |
| בית כסף | קרסנודאר-2 • אירטיש אומסק • מטאלורג ליפצק • סיביר • מורום • וולגה אוליאנובסק • מאשוק-KMV • רודינה-2 • חימיק דזרז'ינסק • טורפדו מיאס • דינמו בריאנסק |  |
| בית B | בית B |  |
| 1 | אמקאר פרם • צ'רטנובו • פורטה טאגאנרוג • סאליוט בלגורוד • ביולוג נובוקובאנסק • דרוז'בה מייקופ • דינמו סטברופול • קובאן הולדינג • דינמו-2 מחצ'קלה • סבסטופול • ספרטק נלצ'יק • פובדה חסביורט • רובין יאלטה • וולנה ניז'ני נובגורוד |  |
| 2 | דינמו וולוגדה • דינמו סנקט פטרבורג • בלטיקה-BFU קלינינגרד • זניט-2 • טורפדו ולדימיר • לוקי אנרגיה • קוונט אובנינסק • ספרטק טמבוב • ריאזאן • צ'יטה |  |
| 3 | אנגושט נזראן • ניז'ני נובגורוד-2 • רוסטוב-2 • נארט צ'רקסק • נוסטה נובוטרויצק • אורנבורג-2 • לאדה טוליאטי • אוראלץ-TS • אורל-2 • אקרון-2 • דינמו קירוב • סטרויטל קאמינסק-שחטינסקי • זניט פנזה • סוקול קאזאן • רובין-2 קאזאן • בלאשיחה • זנאמיה נוגינסק • זנאמיה טרודה אורחובו-זויבו • קולומנה • סאטורן ראמנסקויה • קריליה סובייטוב-2 |  |
| 4 | אירקוטסק • דינמו ולדיווסטוק • דינמו ברנאול • חימקי-M • פרסבט דומודדובו • מטאלורג וידנויה • סחלין • סק"א חברובסק-2 • אוריול • זורקי קרסנוגורסק • טורפדו-2 מוסקבה • רודינה-M • סטרוגינו מוסקבה • ספרטק-2 מוסקבה • דינמו-2 מוסקבה |  |
ערך זה הוא קצרמרבנושא רוסיה. אתם מוזמנים לתרום לוויקיפדיה ו.
צסק"א מוסקבה (כדוריד, 2017)

לוגו הקבוצה בשנים 2017-2020, כשנקראה "ספרטק".
מועדון הכדוריד צסק"א מוסקבה (ברוסית: Гандбольный Клуб «ЦСКА» Москва) הוא מועדון כדוריד רוסי מקצועני מהעיר מוסקבה, המתמודד באליפות רוסיה בכדוריד מעונת 2017/2018.
שמות הקבוצה

2017—2020 — ספרטק («Спартак»)
2020—ואילך — צסק"א (ЦСКА)
היסטוריה > ספרטק

הקבוצה הוקמה בשנת 2017 ביוזמת דמיטרי רוגוזין ובחסות פדרציית הכדוריד של מוסקבה כמועדון "ספרטק". בעונת הבכורה שלה בליגה, 2017/18, הקבוצה סיימה את העונה הסדירה במקום השני והעפילה לגמר פלייאוף הליגה. באותה עונה העפילה עד לגמר הגביע, אך הפסידה לדובים מצ'כוב. היא השתתפה לראשונה בעונת 2018/2019 בגביע פדרציית הכדוריד האירופית אך הפסידה במשחק הבכורה לברן, כבר בסיבוב המוקדמות השני. בזירה הלאומית, ספרטק שוב הפסידה לדובים מצ'כוב בגמר הגביע אבל לראשונה סיימה את העונה הסדירה בראשות הטבלה והעפילה עד לגמר הטורניר, בו התמודדה שוב נגד הדובים מצ'כוב אך הפסידה שוב ולא הצליחה לזכות בתואר לאומי ראשון.
היסטוריה > צסק"א

ב-17 במרץ 2020 שינתה את שמה לצסק"א והחל לפעול בחסות אגודת צסק"א מוסקבה. עונת 2019/2020 העפילה בפעם השנייה ברציפות לגמר הגביע, אך שוב הפסידה לדובים מצ'כוב. בעונת 2020/2021 הודחה משלב שמינית גמר הליגה האירופית בכדוריד.
בעונת 2021/2022 הוגרלה להשתתף בסיבוב הראשון של הליגה האירופית בכדוריד מול מכבי ראשון לציון הישראלית.
הישגים לפי עונה

| עונה | ליגה | מיקום | פלייאוף | גביע | הערות |
| --- | --- | --- | --- | --- | --- |
| 2017/18 | ליגת העל | ‏2 | גמר | גמר | העפילה גם לטורניר הסופרקאפ הרוסי בכדוריד גברים |
| 2018/19 | ליגת העל | 1 | גמר | גמר | העפילה גם לטורניר הסופרקאפ הרוסי בכדוריד גברים |
| 2019/20 | ליגת העל | ‏2 | גמר | גמר | העפילה גם לטורניר הסופרקאפ הרוסי בכדוריד גברים |
| 2020/21 | ליגת העל | ‏2 | גמר | חצי גמר |  |
| 2021/22 | ליגת העל |  |  |  |  |
תארים

סגנות (2): 2018, 2019, 2020, 2021
גמר (3): 2018, 2019, 2020
סגנות (2): 2018, 2019, 2020
קובאן קרסנודאר (הוקי קרח)

| --- | --- |

 מידע כללי
 אולם ביתי
 
 היכל הקרח
 (3,100 מושבים)
 קרסנודאר
 מדינה:  רוסיה
 תאריך ייסוד:  2013
 תאריך פירוק:  2015
 ליגה:  KHL
"קובאן" (ברוסית: Хоккейный клуб „Кубань“) הוא מועדון הוקי קרח רוסי מקרסנודאר, שהתקיים בשנים 2012–2015. המועדון התמודד בכל שנות קיומו בליגת VHL, השנייה בחשיבותה ברוסיה והופעל כקבוצת הבת של ויטיאז פודולסק ושיתפה פעולה עם מועדון סוצ'י מליגת KHL.
היסטוריה

הרעיון להקמת הקבוצה הועלה על ידי ממשלת מחוז קרסנודאר כבר ביולי 2007, אך הרעיון לא יושם עד דצמבר 2011.
הקבוצה נרשמה ב-19 בינואר 2012 ובמרץ אותה שנה הגישה בקשה להצטרף לליגת VHL‏.
בעונת הבכורה הקבוצה סיימה במקום 17 בעונה הסדירה ולא הצליחה להעפיל לפלייאוף. בעונת 2014/15 סיימה במקום 14.
ב-29 ביוני 2015 נודע שהקבוצה לא תתמודד בעונת 2015/16 בשל קשיים פיננסיים שעמדו בפניה.
מאמנים

אנדריי פיטאנוב (13 באפריל 2012 — 13 בנובמבר 2012)
אנטולי סטפאנישצ'ב (ממלא מקום; 13 בנובמבר — 14 בנובמבר 2012)
ולדימיר קולפאקוב (14 בנובמבר 2012 — 30 באפריל 2015)
הערות שוליים

↑  Count of all seats
↑  В Краснодаре появится профессиональный хоккейный клуб «Кубань»
↑  В этом году в крае началась работа по созданию хоккейного клуба «Кубань»
↑  Кораблёв: Хоккейный клуб «Кубань» намерен бороться за попадание в плей-офф ВХЛ
↑  «Кубань» и «Сарыарка»: путь кандидатов.
↑  В Краснодаре впервые созданный хоккейный клуб «Кубань» направил заявку об участии в чемпионате
↑  Хоккейный клуб «Кубань» выбрал тренера и эмблему
↑  «КУБАНЬ» НЕ СЫГРАЕТ В ПРЕДСТОЯЩЕМ ЧЕМПИОНАТЕ ВХЛ
ערך זה הוא קצרמרבנושא ספורט ברוסיה ובנושא הוקי קרח. אתם מוזמנים לתרום לוויקיפדיה ו.
בלרמפור

| --- | --- |

 מדינה / טריטוריה:  הודו הודו
 מדינה:  אוטר פרדש
 שטח:  36.28 קמ"ר
 גובה:  106 מטרים
 אוכלוסייה:  ‏
  ‑ בעיר:  81,054 (2011)
 קואורדינטות:  27°25′46″N 82°11′08″E﻿ / ﻿27.4295126°N 82.1854602°E﻿ / 27.4295126; 82.1854602 
 אזור זמן:  UTC+5:30
  מפת מיקום  מפה מפורטת   (למפת הודו מוגדלת) ניו דלהי מומבאי קולקטה היידראבאד בנגלור אחמדאבאד צ'נאי סוראט פונה ג'איפור לאקנאו קאנפור נאגפור פטנה לודהיאנה טריוונדרום פורט בלייר פקיסטן אפגנ. הרפובליקה העממית של סין  נפאל בהו. בנג. מיאנמר ת. ס"ל מפרץ בנגל  הים הערבי  האוקיינוס ההודיבלרמפור(למפת הודו רגילה) ניו דלהי מומבאי קולקטה היידראבאד בנגלור אחמדאבאד צ'נאי סוראט פונה ג'איפור לאקנאו קאנפור נאגפור פטנה לודהיאנה טריוונדרום פורט בלייר פקיסטן אפגנ. הרפובליקה העממית של סין  נפאל בהו. בנג. מיאנמר ת. ס"ל מפרץ בנגל  הים הערבי  האוקיינוס ההודיבלרמפור(למפת אוטר פרדש רגילה) לאקנאו קאנפור פריאגראג' נפאל סין ביהר ג'הרק. צ'. מאדהיה פרדש רא. ה. ד אוטראקהאנדבלרמפור(למפת אוטר פרדש מוגדלת) לאקנאו קאנפור פריאגראג' נפאל סין ביהר ג'הרק. צ'. מאדהיה פרדש רא. ה. ד אוטראקהאנדבלרמפור  he tabBackground:;tabBorder:#aaa;defaultTab:0;
 
בלרמפור (בהינדי: बलरामपुर) היא עיר ומועצה עירונית באוטר פרדש, שבהודו. העיר ממוקמת על גדת נהר רפטי והיא המרכז של מחוז בלרמפור.
דמוגרפיה

נכון למפקד האוכלוסין ההודי בשנת 2011, בלרמפור מנתה אוכלוסייה כוללת של 81,054 בני אדם, מתוכם 42,237 גברים ו-38,817 נקבות. המספר הכולל של יודעי קרוא וכתוב בבלרמפור היה 47,964, שהיוו 59.2% מהאוכלוסייה עם אוריינות גברית של 63.2% ואוריינות נשית של 54.8%. שיעור האוריינות האפקטיבי של 7+ אוכלוסיית בלרמפור היה 68.0%, מתוכם שיעור האוריינות הגברים היה 72.3% ושיעור האוריינות הנשי היה 63.1%.
היסטוריה

העיר בלרמפור נמצאת בקרבת שרוואסטי, שם נחשב לורד גאוטאם בודהה כמי שהפגין את כוחותיו העל-טבעיים בשינוי הרוחני של אנגולימאלה.
בעידן המוגולי, בלרמפור היה מקום מושבה של אחוזת בלרמפור, אחוזת הטלוקדרי הגדולה ביותר באוואד והשליט היו מקלאן ג'אנוואר של הראג'פוטים. סר דיגביג'אי סינג, מהראג'ה מבלרמפור (1818–1882), מונה למפקד אביר של כוכב הודו על ידי הבריטים עקב תמיכתו בהם במהלך המרד ההודי הגדול ב-1857.
גאוגרפיה

בלרמפור ממוקמת בצפון מזרח הודו, במרחק לא גדול מגבול הודו–נפאל. הגובה הממוצע מעל פני הים הוא 106 מטרים.
אתרים ארכאולוגיים

שני אתרים ארכאולוגיים בולטים, ג'טוואנה וסאוואת'י, שממוקמים בסביבת העיר בלרמפור. אלכסנדר קנינגהם השתמש בדיווחים מהמאה ה-6 לספירה של צליינים סיניים כדי לקבוע שסאאת-מהת' מתייחס למעשה לג'טוואנה ולסאוואת'י.
ג'טוואנה, המשתרע על שטח של 32 דונם, היה האתר של מנזר ג'טוואנה. זה הפך למקום עלייה לרגל חשוב, מעוטר במספר מקדשים, סטופות ומנזרים. הסטופות שייכות בעיקר לתקופת קושאן, בעוד המקדשים הם בסגנון גופטה. השרידים מתוארכים מהתקופה המאורית (המאה ה-3 לפנה"ס) ועד המאה ה-12 לספירה. אחת הסטופות המוקדמות ביותר, הכילה שרידים של הבודהה. במקום נמצא גם פסל אדיר של הבודהה השמור כעת במוזיאון ההודי שבקולקטה.
סאוואת'י, משתרע על שטח של כ-160 הקטאר, והוא זוהו בו שרידי העיר. הוא ממוקם כ-400 מטר מצפון-מזרח לג'טוואנה. חפירות חשפו את השערים האדירים של העיר, חומות וגם חורבות של מבנים אחרים המעידים על שגשוגה של סאוואת'י. במקום ניתן למצוא את מקדש סובהנאת. חורבות סאוואת'י כוללות שתי סטופות. סטופה אחת, הידועה בשם פאקי קוטי, שהיא הסטופה של אנגולימאלה, בעוד שהשנייה, הידועה בשם קאצ'י קוטי, היא זו של סודאטה, תלמידו של בודהה. פאקי קוטי וקאצ'י קוטי הפכו מאוחר יותר למקדשים ברהמניים.
בג'טוואנה נמצא גם העץ השני בקדושה לבודהיזם: עץ האננדבודהי.
תיירות ותרבות

למחוז יש מורשת ספרותית עשירה מאוד. המשורר באורדו המפורסם עלי סרדר ג'פרי נולד בבלרמפור ב-1913. הוא בין ארבעת המשוררים האורדויים היחידים שקיבלו את פרס ג'ננפית היוקרתי. המשורר הבולט הנוסף של העיר הוא סייד עלי מהדי ריזבי, המפורסם מאוד בשירת באורדו הדתית שלו. מלבד זאת, מקום הולדתו של מוהד שאפי עלי חאן הידוע גם בשם בקל אוצאהי הוא בלרמפור. בשנת 1976 הוא קיבל את פרס פאדמה שרי בתחום הספרות.
אחד ממקומות הפולחן ההינדיים הפופולריים ביותר ממוקם בטולסיפור כ-27 קילומטרים מהעיר, שידוע בשם Devi Patan.
במשך כמעט שלושים שנה, ההכשרה במדיטציה וחוכמה לציבור ולנוער מתאילנד וממדינות אחרות ניתנת ללא תשלום על ידי המרכז. במרכז יש שישה אולמות גדולים למדיטציה שיכולים להכיל עד 3000 איש, כל אחד עם מתן מדיטציה בודדת בבקתות יחד עם אולמות אוכל גדולים לחסידים ולמבקרים.
תיירות ותרבות > מקדשים

מקדש פאטן דווי
מקדש בייליפור
דיאן מהמונגקול
חינוך

משפחת המלוכה של בלרמפור קידמה את החינוך בעיר והקימה את האינטר קולג' הוותיק ביותר, בשנת 1883. המכללה המהאראני לאל קונווארי (M.L.K P.G College) נוסדה בשנת 1955 כשהמהראג'ה תרמה את הקמפוס והבניינים של ארמון העיר כדי להקים המוסד.
תעשייה

מפעל טחינת הסוכר צ'יני (BCM), הוא מפעל ייצור הסוכר הגדול ביותר בהודו, שממוקם בבלמפור.
כלי תקשורת

לבלמפור יש תחנת רדיו של כל הודו הידועה בשם אקשווני בלרמפור. הוא משדר בתדרי FM.
אישים בולטים

אקאש מישרה, כדורגלן מקצועי, משחק בנבחרת הודו
הערות שוליים

↑  "Census of India: Balrampur". censusindia.gov.in. נבדק ב-23 בנובמבר 2019. {{cite web}}:  (עזרה)
↑  Murthy, K. Krishna (1 בינואר 1987). Glimpses Of Art, Architecture And Buddhist Literature in Ancient India. Abhinav Publications. pp. 121–122. ISBN 978-81-7017-226-0. נבדק ב-9 ביוני 2013. {{cite book}}:  (עזרה)
↑  Dhammika, Shravasti (2005). The Buddha and His Disciples. Buddhist Publication Society. pp. 59–63. ISBN 978-955-24-0280-7. נבדק ב-9 ביוני 2013. {{cite book}}:  (עזרה)
↑  "BALRAMPUR". members.iinet.net.au. אורכב מ-המקור ב-4 במרץ 2016. נבדק ב-4 באוקטובר 2015. {{cite web}}:  (עזרה)
↑  Wight, Colin. "Balrampur: Sir Digbijai Singh, Maharaja of Balrampur (1818-1882)". British Library. נבדק ב-21 בדצמבר 2020. {{cite web}}:  (עזרה)
↑  "जानिए बलरामपुर राजपरिवार का गौरवशाली इतिहास, सामाजिक क्षेत्र में रहा उत्कृष्ट योगदान". Patrika News (בהינדי). נבדק ב-21 בדצמבר 2020. {{cite news}}:  (עזרה)
↑  Balrampur (באנגלית)
↑  The Buddha (באנגלית)
↑  "Daen Mahamongkol Chai". אורכב מ-המקור ב-20 ביולי 2013. נבדק ב-2 ביוני 2013. {{cite web}}:  (עזרה)
↑  MLK (PG) College (באנגלית)
| --- | --- |
בקרת זהויות :  NLI: 987007562598505171  GND: 4817594-8  LCCN: n89144998  VIAF: 152565782   WorldCat (עם VIAF): 152565782 
דיאן מהמונגקול, סאוואת'י, אוטר פראדש, הודו
מקדש פאטן דווי, טולסיפור, אוטר פראדש, הודו
מקדש בייליפור. בלרמפור, אוטר פראדש, הודו
דרקולה (סרט, 1931)

| --- | --- |

 מבוסס על:  דרקולה 
 בימוי:  טוד בראונינג, קרל פרוינד 
 הופק בידי:  קארל למל, טוד בראונינג 
 תסריט:  גארט פורט
 עריכה:  מילטון קארות' 
 שחקנים ראשיים:  בלה לוגוסי (דרקולה) הרברט בנסטון (ג'ון סיוארד) דוויט פריי (רנפילד) אדוארד ואן סלואן (אברהם ון הלסינג) הלן צ'נדלר (מינה הארקר) דייוויד מאנרס (ג'ונתן הארקר) פרנסס דייד (לוסי וסטרנה) ג'ואן סטנדינג טוד בראונינג צ'רלס ק. ג'ררד דורותי טרי Wyndham Standing פלורנס ויקס קרלה למל ג'ון ג'ורג' 
 מוזיקה:  פיליפ גלאס 
 צילום:  קרל פרוינד 
 מדינה:  ארצות הברית 
 חברת הפקה:  סרטי יוניברסל 
 חברה מפיצה:  סרטי יוניברסל, נטפליקס 
 שיטת הפצה:  וידאו על פי דרישה 
 הקרנת בכורה:  12 בפברואר 1931 
 משך הקרנה:  75 דק' 
 שפת הסרט:  אנגלית 
 סוגה:  סרט אימה, סרט דרמה, סרט ערפדים, סרט מבוסס יצירה ספרותית 
 מקום התרחשות:  לונדון, טרנסילבניה 
 תקציב:  $341,191
 דף הסרט ב־IMDb
 
דרקולה (באנגלית: Dracula) הוא סרט אימה על-טבעי אמריקאי משנת 1931 בבימויו ובהפקתו של טוד בראונינג על פי תסריט של גארט פורט ובכיכובו של בלה לוגוסי בתפקיד הראשי. הסרט מבוסס על המחזה בעל אותו שם משנת 1924 מאת המילטון דין וג'ון ל. באלדרסטון, שבתורו עובד מהרומן דרקולה משנת 1897 של בראם סטוקר. לוגוסי מגלם את הרוזן דרקולה, ערפד המהגר מטרנסילבניה לאנגליה ואורב לדמם של קורבנות חיים, כולל ארוסתו של אדם צעיר.
הסרט, שהופק והופץ על ידי סרטי יוניברסל, היה העיבוד הקולנועי המדבר (לאחר עידן הסרט האילם) הראשון לרומן של סטוקר. כמה שחקנים נשקלו עבור התפקיד הראשי, אך לוגוסי נבחר לאחר שגילם את התפקיד בברודוויי. הסרט צולם בחלקו על סטים באולפני יוניברסל בקליפורניה זפר בשעות היום, ובשעות הלילה שימוש חוזר באותם סטים לצילום גרסה ספרדית לסרט שיוניברסל הפיקו במקביל.
דרקולה זכה להצלחה מסחרית וביקורתית מייד עם יציאתו, ולמספר סרטי המשך וספין-אוף. הייתה לו השפעה ניכרת על התרבות הפופולרית, ודמותו של דרקולה בגילומו של לוגוסי הפכה לאיקונית ומאפייניה הפכו לבסיס של דמויות ערפד ביצירות מאוחרות יותר. בשנת 2000 נבחר הסרט על ידי ספריית הקונגרס לשימור בארכיון הסרטים הלאומי כ"משמעותי מבחינה תרבותית, היסטורית או אסתטית".